BBM-6 Grand Finale |१०० दिवसांचा थरार, १९ एप्रिलला होणार फैसला; पाहा बिग बॉस मराठी ६ च्या ग्रँड फिनालेचे संपूर्ण अपडेट्स

Mahaenews A link to your homepage with your site title as anchor text
BBM-6 Grand Finale : ‘बिग बॉस मराठी सिझन ६’ आता आपल्या शेवटच्या टप्प्यावर पोहोचला असून, येत्या १९ एप्रिलला या पर्वाचा महाविजेता घोषित केला जाणार आहे. राकेश बापट, अनुश्री माने, तन्वी कोलते, दीपाली सय्यद आणि विशाल कोटियन या टॉप ५ स्पर्धकांमध्ये विजेतेपदाची चुरस रंगणार आहे. रितेश देशमुखच्या खुमासदार सूत्रसंचलनाने आणि धमाकेदार परफॉर्मन्सने हा सोहळा अविस्मरणीय ठरणार आहे.

शंभर दिवसांचा रोमांचक प्रवास, घराघरात पोहोचलेली भांडणं, मैत्री आणि जबरदस्त टास्क… या सगळ्याचा आता शेवट होणार आहे. ‘बिग बॉस मराठी सिझन ६’ आता आपल्या निर्णायक वळणावर येऊन पोहोचला असून संपूर्ण महाराष्ट्राला वेध लागले आहेत ते म्हणजे, या पर्वाचा ‘महाविजेता’ कोण होणार?

यावेळच्या सिझनने प्रेक्षकांचे भरपूर मनोरंजन केले. अनेक चढ-उतार पाहिल्यानंतर आता राकेश बापट, अनुश्री माने, तन्वी कोलते, दीपाली सय्यद आणि विशाल कोटियन हे पाच स्पर्धक अंतिम फेरीत पोहोचले आहेत. या पाचही जणांची खेळी वेगळी आहे. कुणी आपल्या संयमाने मन जिंकलं, तर कुणी आक्रमक पवित्र्याने आपली जागा निश्चित केली. आता या पाचपैकी कोणाच्या डोक्यावर विजेतेपदाचा मुकुट चढणार, हे पाहणे औत्सुक्याचे ठरेल.

हेही वाचा – श्रीवर्धन समुद्रकिनारा ब्लू फ्लॅग बीच म्हणून विकसित होणार; मंत्री आदिती तटकरे यांची माहिती

या सिझनचे सर्वात मोठे आकर्षण ठरले ते म्हणजे ‘रितेश भाऊ’. त्यांच्या ‘भाऊचा धक्का’ या कार्यक्रमाने स्पर्धकांना ताळ्यावर आणलं आणि प्रेक्षकांचं भरभरून प्रेम मिळवलं. ग्रँड फिनालेच्या संध्याकाळी रितेश देशमुख यांचा एक खास परफॉर्मन्स पाहायला मिळणार आहे. त्यांचा अनोखा अंदाज आणि विजेत्याच्या नावाची घोषणा करण्याची पद्धत याकडे सर्वांचे लक्ष लागले आहे.

१९ एप्रिल रोजी रात्री ८ वाजल्यापासून या महाअंतिम सोहळ्याला सुरुवात होईल. केवळ विजेत्याची निवडच नाही, तर या रात्री मनोरंजनाचा मोठा धमाका होणार आहे. घरातील जुने स्पर्धक पुन्हा एकदा मंचावर येऊन आपले परफॉर्मन्स सादर करणार आहेत. टॉप ५ स्पर्धकांचा आतापर्यंतचा प्रवास, त्यांचे घरातील हसण्या-रुसण्याचे क्षण आणि शेवटचा निरोप अशा अनेक भावनांनी हा सोहळा भरलेला असेल.

महाईन्यूज-X वर फॉलो करा : महाईन्यूजला instagram वर फॉलो करा